**8*-*րդկրթականհարթակ**

**6-րդ շաբաթ**

**Նախորդդասիգիտելիքներիստուգում։**

**Դասասկզբյան հարց ու պատասխան աշակերտների հետ**

* **Դասը սկսել դպրոցի ուխտով։** *Անհրաժեշտության դեպքում ուխտի տեքստը նորից մեկնաբանել։*
* **Գրականություն -** «Իտալացի աղջկա երգը» բանաստեղծությունը։
  + Ինչի՞ մասին է «Իտալացի աղջկա երգը» բանաստեղծությունը:
  + Քույրն ի՞նչ խոսքով է ոգևորում եղբորը։
  + «Իտալացի աղջկա երգը» բանաստեղծությունը Հայաստանի Հանրապետության խորհրդանշաններից ո՞ր մեկն է։
* **Բառագիտություն**
  + **Վերհիշելհետևյալբառերի բացատրությունները՝**
    - *յուր– իր*
    - *գեթ– թեկուզ, գոնե*
    - *փողփողալ – ծածանվել, տատանվել*
    - *հաճենալ – որեւէ բան անել, որ դուր գալ*
    - *ուխտել – երդվել*
  + **Վերհիշելհետևյալբառերի *հոմանիշները՝***
    - *ցնծալ-ուրախանալ*
    - *թերություն– բարդություն*
    - *ճրագ- լույս*
    - *մաքուր – պարզ*
  + **Վերհիշելհետևյալբառերի*****հականիշները****՝*
    - *օրինական – ապօրինի*
    - *հավիտենական – անցողիկ*
    - *բերկրանք – թախիծ*
    - *մաքուր– պղտոր, կեղտոտ*
* **Քերականություն – Դերանուն, դերանվան տեսակները:** Դասանյութն ամփոփել հարցերով։
  + Ո՞րն է դերանունը։
  + Որո՞նք են դերանվան տեսակները:
* **Ուղղագրություն – «Է» և «Ե»**-ի ուղղագրական և ուղղախոսական կանոններն ամփոփել հարցերով և ստուգել տնային հանձնարարությունները։
* **Մշակույթ**  **-** Միքայել Նալբանդյանի կենսագրությունը։
  + Ե՞րբ և որտե՞ղ է ծնվել Նալբանդյանը։
  + Որտե՞ղ է աշխատել։
  + Ե՞րբ է մահացել Նալբանդյանը։

**ՆՈՐ ԴԱՍ**

* **Գրականություն -** «Մեր լեզուն մեր խիղճն է դա» Համո Սահյան
* **Քերականություն – Կրկնություն՝** գոյական,ածական, թվական և դերանուն անուններ
* **Բառագիտություն** – թեմատիկ բառերի բացատրություն, հոմանիշներ, հականիշներ։
* **Մշակույթ -** 
  + Համո Սահյանի կենսագրությունը, գործունեությունը։ Լրացուցիչ դասանյութ Սահյանի մասին՝ էջ 144-148։
  + Թարգմանչաց տոնի էությունը եւ նշանակությունը։

**Գրականություն -** «Մեր լեզուն մեր խիղճն է դա»

**Հարցերևառաջադրանքներ*.***

* Ի՞նչ ես զգում բանաստեղծությունը կարդալիս։
* Ի՞նչ են նշանակում հետևյալ արտահայտությունները՝ «արյունից ավելի թանկ», «մեր լեզուն մեր խիղճն է»
* Ուրիշ ի՞նչ համեմատություններ է անում հեղինակը։
* Դու ինչի՞ հետ կհամեմատեիր մեր լեզուն։
* Ինչպե՞ս կվերնագրեիր բանաստեղծությունը:
* Բանաստեղծությունը սովորել անգիր

**Հարցերին պատասխանելու կամ առաջադրանքները կատարելու համար սովորողը պետք է իմանա․**

* Հնարավոր պատասխան՝ զգում եմ, որ եթե լեզուն չլիներ անհետաքրքիր կլիներ, մենք չէինք կարողանա հասկանալ իրար։ Մեզ նկարագրողը, մեզ բոլորից տարբերողը՝ մեր լեզուն է։
* Հնարավոր պատասխան՝ կվերնագրեի «Մեր կյանքի մասնիկը»

***Բառագիտություն***

* **Տրված բառերի նշանակություններն են՝**
  + բուրմունք– բույր, հոտ
  + էություն– իմաստ
  + մեծանուն– նշանավոր, հայտնի
  + հաճենալ – որեւէ բան անել, որ դուր գալ
  + անհրաժեշտություն – որեւէ պարտադիր բան
* **Նշված բառերի հոմանիշներն են՝**
  + սատարել-օգնել
  + արարել – ստեղծել
  + ուսանել-սովորել
  + համակրել – հավանել, սիրել
  + մտատանջություն – անհանգստություն, տագնապ, հոգս
* **Նշված բառերի հականիշներն են՝**
  + Խավար – լույս
  + սին – լեցուն
  + ամրապնդել – թուլացնել
  + պայծառ – աղոտ, անփայլ, խամրած
  + բարեկամություն - թշնամություն

**Քերականություն – Գոյական, ածական, թվական և դերանուն**

**Հարցեր և առաջադրանքներ.**

* Ո՞րն է գոյականը։ Ո՞րն է ածականը։ Բերել օրինակներ
* Որո՞նք են գոյականի տեսակները: Ի՞նչ է գոյականի թիվը։ Բերել օրինակներ
* Որո՞նք են ածականի տեսակները։ Բերել օրինակներ
* Ի՞նչ է դերանուն և որոնք են տեսակները։ Բերել օրինակներ

**Հանձնարարություններ**

**1. Փակագծում տրված բառերը դի՛ր պահանջվող թվով:**

Սպիտակ (արագիլ)աշխարհում շատ տարածված (թռչուն) է: Հայաստանում շատ է հանդիպում Եղեգնաձորի, Վայքի և Աշոցքի(շրջան): Չվող (թռչուն) են՝ կտուցները ու (ոտք)՝ վառ կարմիր: Բնակվում են զույգերով։ Բները տեղադրում են (շենք) (տանիք), մետաղյա կամ բետոնե բարձր սյուներին և նման այլ (տեղ): (մարդ) սիրում են նրանց թռիչքի (հանգստություն):

**2. Դուրս գրել բոլոր ածականները:**

Առավոտյան պայծառ արևը շողում էր կապտավուն երկնքում: Սառնորակ ու մաքուր օդում տարածվել էր երփներանգ ծաղիկների արբեցնող բույրը: Անահիտը հագավ վարդագույն վերնաշապիկը, դրեց ճերմակ գլխարկը ու երջանիկ ժպիտով դուրս նայեց կիսաբաց լուսամուտից: Շուրջբոլորը սավառնում էին թռչունները գարնան հիասքանչ ու թարմեցնող օրով խենթացած:

Պայծառ, կապտավուն, սառնորակ, մաքուր, երփներանգ, արբեցնող, վարդագույն, ճերմակ, երջանիկ, կիսաբաց, հիասքանչ, թարմեցնող, խենթացած:

3․ **Տրված բառերը բաժանել ըստ խոսքի մասի պատկանելության**՝ գոյական, ածական, թվական, դերանուն**, և փակագծում ավելացնել, թե ի՞նչ հարցի է պատասխանում**:

Հարյուր իննսուներեք, դու, դանդաղ, թութակ, բոլորը, ոչ մեկը, հովիվ, արագ, երրորդ, կացին, դեղին, ամենաերկար, հնգական, մայր, փափուկ, ծիրանագույն, ճանապարհ, ուրիշները, մյուսները, մարդկային, քիչ-քիչ:

**Մշակույթ –**

* **Սահյանի կենսագրությունն ու ստեղծագործական գործունեությունը։** Լրացուցիչ դասանյութ Սահյանի մասին՝ էջ 144-148։
* **Թարգմանչաց տոնի էությունը։**

Համո Սահյանը ծնվել է 1914 թվականի ապրիլի 14-ին Սիսիանի շրջանի (այժմ՝ Սյունիքի մարզ) Լոր գյուղում։ Սահյանը սկզբնական կրթությունը ստացել է տեղի դպրոցում։ 1927 թվականին Հ. Սահյանը տեղափոխվել է Բաքու, որտեղ ստացել է միջնակարգ կրթություն։ 1935 թվականին ընդունվել և 1939 թվականին ավարտել է Բաքվի մանկավարժական ինստիտուտի հայկական բաժանմունքը։ 1939-1941 թվականներին աշխատել է Բաքվի «Խորհրդային գրող» ամսագրում որպես գրական աշխատող: Որպես Կասպիական նավատորմի նավաստի, մասնակցել է նաև Հայրենական մեծ պատերազմին (1941–1945 թթ.)։ 1944 թվականին Զորյանի հրավերով գալիս է Երևան և բնակություն հաստատում նրա տանը։ Հենց Զորյանի օգնությամբ է Սահյանը ստեղծել իր առաջին գիրքը՝ «Որոտանի եզերքին» վերնագրով։

1965-1967 թվականներին եղել է «Գրական թերթ»-ի գլխավոր խմբագիրը։

Մահացել է 1993 թվականի հուլիսի 17-ին Երևանում։ Նրա աճյունը տեղ է գտել Կոմիտասի անվան պանթեոնում։

**Սուրբ Թարգմանչաց տոն** (ամբողջական անվանումը՝ **Սրբոց թարգմանչաց վարդապետացն մերոց**), հայ ժողովրդի ազգային-եկեղեցական տոներից է, նշվում է Սուրբ Խաչի տոնի չորրորդ կիրակիին հաջորդող շաբաթ օրը։ Խորհրդանշում է հայոց գրերի գյուտը, Աստվածաշնչի հայերեն առաջին թարգմանությունը, թարգմանչաց շարժումն ու հայ դպրության սկիզբը։ Հայ առաքելական եկեղեցին «Սրբոց թարգմանչաց վարդապետացն մերոց» անվան ներքո տոնում է վեց թարգմանիչների՝ Մեսրոպ Մաշտոցի, նրա ավագ ու կրտսեր աշակերտների՝ Եղիշեի, Մովսես Խորենացու, Դավիթ Անհաղթի, ինչպես նաև Գրիգոր Նարեկացու և Ներսես Շնորհալու հիշատակը։

**Հարցերևառաջադրանքներառարկայիչափորոշչայիննվազագույնպահանջներիկատարումըստուգելուհամար*.***

* Ե՞րբ և որտե՞ղ է ծնվել Սահյանը։
* Որտե՞ղ է սովորել։
* Ե՞րբ է մահացել Սահյանը։
* Ո՞րն է Թարգմանչաց տոնի էությունը եւ նշանակությունը։
* Աշակերտների հետ քննարկել կենսագրությանբովանդակությունը։
* Աշակերտների պատասխանները ամփոփել։

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

* լսել և կարդալ ներկայացված նյութը, վերարտադրել սեփական խոսքերով և պատասխանել նյութին վերաբերվող հարցերին,
* բացատրել հանձնարարված բառերը,
* մասնակցել խմբային աշխատանքին: